Մրցույթի մասնակցի հրահանգ

1 տարի ժամկետով “ԱրմենՏել” ՓԲԸ կարիքների համար տաքսի ծառայությունների մատակարարի ընտրության պարզեցված մրցույթի վերաբերյալ

ք. Երևան 2016

## 1. Մրցույթի առարկան

«ԱրմենՏել» ՓԲԸ (այսուհետ՝ Պատվիրատու) հրավիրում է Ձեր Ընկերությանը (այսուհետ՝ Մասնակից) մասնակցելու տաքսի ծառայությունների մատակարարի ընտրության Պարզեցված Ընթացակարգին (այսուհետ՝ ՊՄ):

ՊԸ շրջանակներում նախատեսվում է տաքսի ծառայությունների մատակարարի ընտրություն 1 տարի ժամկետով: Տաքսի ծառայություններին ներկայացվող պահանջները ներկայացված են [**Հավելված 1**](#Հ1)-ում: Կոմերցիոն առաջարկը լրացվում է ըստ [**Հավելված 2**](#Հ2)-ում ներկայացված ձևի: ՊԸ անցկացման արդյունքում Պատվիրատուն ընտրում է 1 հաղթող և 1 պահուստային մատակարար: Մրցույթի հաղթողի հետ 1 տարի ժամկետով մեկանգամյա պայմանագիր կկնքվի ըստ [**Հավելված 3**](#Հ3)**-ում ներկայացված ձևի:**

Հավելված 2-ում նշված աշխատանքների ծավալները կանխատեսական են, օգտագործվում են բացառապես Մասնակիցների առաջարկների համեմատության համար և չեն նշանակում Պատվիրատուի պարատավորություններ ձեռք բերել աշխատանքների հենց այդ ծավալները:

## 2. Պարզեցված ընթացակարգի անցկացման կարգը

Մրցույթն անցկացվում է 4 փուլով:

Մրցույթի անցկացման հետ կապված հարցերով Պատվիրատուի կոնտակտային անձ՝

* **Անուն, ազգանուն**՝ Լևոն Դեմիրչյան
* **Պաշտոն՝** Ավագ մասնագետ
* **Հասցե՝** ք. Երևան, Ազատության 24/1
* **Էլեկտրոնային հասցե:** [LDemirchyan@beeline.am](mailto:LDemirchyan@beeline.am)
* **Հեռախոս՝** (+374) 10 290 253
* **Բջջային՝** (+374) 99 01 94 96

**2.1. Փուլ 1՝ Մասնակիցներից առաջարկների հավաքագրում**

* Պատվիրատուն ուղարկում է ՊԸ մասնակցի հրահանգը (այսուհետ՝ ՊԸՄՀ) մասնակցի էլ. փոստի հասցեին:
* Մասնակիցը ծանոթանում է ՊԸՄՀ-ին, որից հետո պատրաստում է առաջարկը և ուղարկում այն Պատվիրատուին:

**2.1.1 Մասնակցի առաջարկի կազմին ներկայացվող պահանջները**

Առաջարկը պետք է ներառի՝

1. Կոմերցիոն առաջարկ (ձևը ներկայացված է [**Հավելված 2**](#Հ2)**-**ում և ենթակա չէ փոփոխման): Առաջարկի տրամադրումը նշված ձևով հանդիսանում է մասնակցի համաձայնությունը ներկայացված հիմնական գների և այլնի մասով “ԱրմենՏել” ՓԲԸ պայմանների հետ, և նշված պայմանները չեն կարող փոփոխվել դեպի վատթարացումը:
2. Գաղտնի տեղեկատվության չհրապարակման մասին համաձայնագիր (ձևը բերված է [**Հավելված 4**](#Հ4)**-**ում և փոփոխման ենթակա չէ):
3. Շահագրգռվածության բացակայության մասին նամակ (ձևը ներկայացված է [**Հավելված 5**](#Հ6)**-**ում և փոփոխման ենթակա չէ):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե ներկայացված փաստաթղթերի կազմը կամ դրանց ձևաչափը չի համապատասխանում ՊԸՄՀ 2.1.1 բաժնում թվարկված պահանջներին:

**2.1.2 Առաջարկի կազմի մեջ մտնող փաստաթղթերի բովանդակությանը ներկայացվող պահանջներ**

* Մասնակիցները ներկայացնում են կոմերցիոն առաջարկը ՝ նշելով դրա մեջ տոկոսային զեղչը (որը կիրառվելու է վճարման ենթակա ամենամսյա գումարների համար) հիմնական գներից, որոնք ներկայացված են ԿԱ ձևում([**Հավելված 2**](#Հ2)): Բոլոր հաշվարկները նշվում են **առանց ԱԱՀ-ի**:
* Մասնակցի հաղթանակի դեպքում կոմերցիոն առաջարկում Մասնակցի կողմից ներկայացվող տոկոսային դրույքը կարող է ամրագրվել Մրցույթի անցկացման արդյունքների հիման վրա կնքված պայմանագրում:
* Պատվիրատուն առաջարկում է մասնակցին վճարման հետևյալ պայմանները՝ հետվճար մատուցված ծառայությունների ընդունման ակտը ստորագրելու պահից 60 օրացուցային օր հետո:
* ՊԸ ավարտից հետո Հաղթողը և Պատվիրատուն կարող են ձեռք բերել վճարման ժամկետի կրճատման մասին համաձայնություն սարքավորումների և ծառայությունների արժեքի իջեցման փոխարեն, սակայն դա չի նշանակում, որ Պատվիրատուն պարտավոր է ընդունել հաղթողի առաջարկը վճարման ժամկետի կրճատման վերաբերյալ:
* Կոմերցիոն առաջարկում առաջարկված ծառայությունները պետք է համապատասխանեն [**Հավելված 1**](#Հ1)**-ում** նախատեսված պահանջներին:
* Կոմերցիոն առաջարկի գործողության ժամկետը պետք է կազմի Մասնակիցների առաջարկների հավաքագրման վերջնաժամկետից հետո առնվազն 12 ամիս:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ՊԸՄՀ 2.1.2 բաժնում թվարկված պահանջներից գոնե մեկին:

**2.1.3. Առաջարկների ներկայացման ձևին ներկայացվող պահանջներ**

* Մասնակիցը առաջարկը ներկայացնում է էլեկտրոնային տեսքով:
* Առաջարկը պետք է ներառի հետևյալ ֆայլերը.

1. **Կոմերցիոն առաջարկ** ՝ ստորագրված և կնիքով վավերացված փաստաթղթի սկան արված պատճենը PDF ձևաչափով, ինչպես նաև ֆայլ EXCEL ձևաչափով (ֆայլերի անունները ԿԱ.pdf և ԿԱ.xlsx):
2. **Գաղտնի տեղեկատվության չհրապարակման մասին համաձայնագիր**՝ ստորագրված և կնիքով վավերացված փաստաթղթի սկան արված պատճենը PDF ձևաչափով (ֆայլի անունը NDA.pdf):
3. **Շահագրգռվածության բացակայության մասին նամակ**՝ ստորագրված և կնիքով վավերացված փաստաթղթի սկան արված պատճենը PDF ձևաչափով (ֆայլի անունը ՇԲմՆ.pdf):

* Փաստաթղթերի սկան արված պատճեններին ներկայացվող պահանջները՝
  + փաստաթղթի բոլոր էջերը գտնվում են PDF ձևաչափի մեկ ֆայլում,
  + Մասնակիցը ներկայացնում է սկան արված պատճենը **գունավոր ձևաչափով**,
  + սկան արված պատճենի հստակությունը պետք է ապահովի փաստաթղթի ընթերցանելիությունը,
  + փաստաթղթի յուրաքանչյուր էջ (բացառությամբ Տեղեկանքի այն մասին, որ Մասնակիցը չի գտնվում անվճարունակության, սնանկության կամ լուծարման գործընթացներում) պետք է ստորագրված լինի Մասնակցի ղեկավարի կամ առաջարկը ներկայացնելու համար լիազորված ներկայացուցչի կողմից և վավերացված լինի Մասնակցի կնիքով (Մասնակցի մոտ կնիքի առկայության դեպքում):
* Մասնակիցը միավորում է հետևյալ ֆայլերը՝

1. ԿԱ.pdf,
2. ԿԱ.xls,
3. NDA.pdf
4. ՇԲմՀ.pdf

RAR ձևաչափի **մեկ** արխիվում (ֆայլի անունը «*Մասնակցի անունը՝ ARM-S 001/16”*

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ՊԸՄՀ 2.1.3 բաժնում թվարկված պահանջներից գոնե մեկին:

**2.1.4. Առաջարկների տրամադրման կարգը**

Մասնակիցը տրամադրում է էլեկտրոնային առաջարկը Հավելված 7-ով նախատեսված կարգով (Էլեկտրոնային առաջարկների ներկայացման կարգ) 25/01/2016 15:00 (տեղական ժամանակ) ոչ ուշ ժամկետում:

Առաջարկների բացումը տեղի կունենա Ազատության 24/1 հասցեում 25/01/2016 15:00: Այն մասնակիցները, որոնք ցանկանում են մասնակցել բացման գործընթացին, պետք է տրամադրեն տեղեկատվություն իրենց ներկայացուցչի ԱԱՀ վերաբերյալ 25/01/2016 11:00 ոչ ուշ: (Անհրաժեշտ է տեղեկատվությունն ուղարկել հետևյալ հասցեով [LDemirchyan@beeline.am](mailto:LDemirchyan@beeline.am): Բացման օրը մասնակցի ներկայացուցչի մոտ պետք է առկա լինի անձը հաստատող փաստաթուղթ):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ՊԸՄՀ 2.1.4 բաժնում սահմանված ժամկետից ուշ:

**2.1.5. Հարցեր, հստակեցումներ, առաջարկների հետ կանչում և փոփոխում**

* Մասնակիցների և Պատվիրատուի միջև ողջ հաղորդակցությունն իրականացվում է ՄՄՀ 2 բաժնում նշված կոնտակտային անձի հետ էլեկտրոնային նամակագրության միջոցով:
* ՏՄՀ տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև **22.01.2015թ**. **18:00 (տեղական ժամանակով):**
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան **25.01.2015թ. 11:00 (տեղական ժամանակով):**
* Մասնակցի կողմից ՄՄՀ որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ [**ՄՄՀ Բաժին 2-ում**](#Контакты) նշված կոնտակտային անձից պարզաբանում խնդրել:
* Ներկայացնելով առաջարկը՝ ՊԱՀ մասնակիցները տալիս են իրենց համաձայնությունը ընկերության ֆինանսական կայունության ստուգման և նրանց կողմից «ԱրմենՏել» ՓԲԸ մատակարարների ընտրության ընթացակարգում նշված չափանիշների համաձայն պարտավորությունների չկատարման ռիսկերի գնահատման համար:

**2.2. Փուլ 2: Մասնակիցների որակավորումը և կարճ ցուցակի ձևավորումը**

Երկրորդ փուլում ստացված առաջարկները կգնահատվեն ըստ հետևյալ որակավորման պահանջներին համապատասխանության՝

1. Առաջարկը համապատասխանում է [ՄՄՀ 2.1.1-2.1.4](#ИУТ_2_1_1) բաժինների պահանջներին**:**
2. Առաջարկված ծառայությունների համապատասխանություն [**Հավելված 1**](#Հ1) պահանջներին:
3. Մասնակիցը համաձայն է պայմանագիր կնքել [**Հավելված 3**](#Հ3) ձևով (մեկանգամյա) առանց որևէ փոփոխության:
4. Մասնակիցը չունի պետական բյուջեի և/կամ այլ Պատվիրատուների առջև ժամկետանց պարտք, որը գերազանցում է ակտիվների 50%-ը, նրա նկատմամբ չեն տարվում դատավարություններ՝ կապված նրա անվճարունակության և սնանկության հետ**:**
5. Մասնակիցը չունի ժամկետանց պարտքեր երրորդ անձանց առջև:
6. Չկան Մասնակցի ղեկավար աշխատակիցների կողմից տնտեսական հանցագործությունների կատարման համար չմարված դատվածության փաստեր**:**
7. Չկան Մասնակցի և Պատվիրատուի միջև գնման գործընթացին նախորդող երեք տարվա ընթացքում ապրանքների/ծառայությունների մատակարարման պայմանագրերից բխող վեճերի վերաբերյալ օրինական ուժի մեջ մտած այնպիսի դատական կամ արբիտրաժային որոշումներ կամ վճիռներ, որոնք վկայում են Մասնակցի կողմից օրենքի, պայմանագրով ստանձնած պարտավորությունների և գործարար շրջանառության սովորույթների կոպիտ խախտման մասին:

* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցել ՊԸ հաջորդ փուլերին:
* Պատվիրատուն կտեղեկացնի կարճ ցուցակում չընդգրկված մասնակիցներին այն պատճառների մասին, որոնք թույլ չտվեցին Մասնակցին շարունակել իր մասնակցությունը ՊԸ-ին:

Պատվիրատուն իրեն իրավունք է վերապահում թույլ չտալ մասնակցել Պարզեցված մրցույթի հաջորդ փուլերին այն Մասնակցին, որի առաջարկը չի համապատասխանում ՊԸՄՀ 2.2 բաժնում թվարկված որակավորման պահանջներից գոնե մեկին:

**2.3 Փուլ 3. Առաջարկների բարելավում**

* Տվյալ փուլ կհասնեն այն Մասնակիցները, որոնք հաստատել են իրենց առաջարկների համապատասխանությունը ՊԱՀՀ 2.2 բաժնում թվարկված որակավորման պահանջներին:
* Փուլը կանցկացվի էլեկտրոնային աճուրդի ձևաչափով: Աճուրդի դրույքաչափ կհանդիսանա բազային գներից տոկոսային զեղջը
* Պատվիրատուն իրեն իրավունք է վերապահում սահմանել կոմերցիոն առաջարկի շեմային արժեքը (շեմային դրույքաչափը) էլեկտրոնային աճուրդ մուտք գործելու համար:
* Էլեկտրոնային աճուրդի մասնակցի հրահանգը կուղարկվի կարճ ցուցակում ընդգրկված Մասնակիցներին:
* Այն դեպքում, եթե էլեկտրոնային աճուրդը չկայանա (Մասնակիցներից ոչ մեկը մուտք չգործի աճուրդ կամ Մասնակիցներից ոչ մեկն աճուրդին դրույքաչափեր չկատարի կամ եթե առաջանան տեխնիկական խափանումներ «ԱրմենՏել» ՓԲԸ մեղքով), Պատվիրատուն կարող է անցկացնել կրկնակի էլեկտրոնային աճուրդ նույն կամ այլ պարամետրերով կամ օգտագործել բարելավված առաջարկների հարցման այլ ձևաչափ:

**2.4 Փուլ 4. Հաղթողի ընտրությունը և հայտարարումը**

* Բարելավված առաջարկները Պատվիրատուն դասակարգում է ըստ հիմնական արժեքից ամենաբարձր տոկոսային զեղչի չափանիշի: Մրցույթի ավարտից հետո կընտրվի 1 հաղթող և 1 պահուստային մատակարար: Հաղթող կճանաչվի այն Մասնակիցը, որի առաջարկին Պատվիրատուն շնորհի Դաս 1, Պահուստային մատակարար կընտրվի Դաս 2-ով մատակարարը (Պահուստային մատակարարը կարող է ներգրավվել հաղթողի որակազրկման դեպքում): Հաղթողի հետ կկնքվի [**Հավելված 3-ում**](#Հ3) առաջարկված ձևով մեկանգամյա պայմանագիր:
* Պահուստային մատակարարը կարող է ներգրավվել ՊԸ առարկային առնչվող աշխատանքների կատարմանը հաղթողի որակազրկման դեպքում: Առաջինը կներգրավվի էլեկտրոնային աճուրդի արդյունքներով առավել բարձր դաս ունեցող պահուստային մատակարարը:
* Հաղթողները կտեղեկացվեն ընդունված որոշման մասին էլեկտրոնային փոստով Պարզեցված մրցույթի այդ փուլի ավարտին:
* Կարճ ցուցակում հայտնված, բայց ՊԸ հաղթողների ցուցակում չընդգրկված բոլոր մասնակիցները կտեղեկացվեն այդպիսի որոշման պատճառների մասին էլեկտրոնային փոստով ՊԸ այդ փուլի ավարտին:

**3. Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջության կամ դրա որևէ մասը:
* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ եթե չեն պահպանվել սույն մրցույթի այլ ձևական պահանջները.
* Պատվիրատուն կարող է տենդերը ճանաչել չկայացած, եթե.

1. Չի ստացվել ոչ մի առաջարկ, կամ ստացվել է միայն 1 առաջարկ:
2. Ներկայացված առաջարկներից ոչ մեկը չի համապատասխանում որակավորման պահանջներին կամ միայն մեկն է համապատասխանում:
3. Այլևս չկա տվյալ գնման անհրաժեշտություն:
4. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
5. Տեղի է ունեցել շուկայի էական փոփոխություն
6. Բոլոր ներկայացված կոմերցիոն առաջարկները գերազանցում են գործող շուկայական գները:
7. Անհնար է գնումն իրականացնել համապատասխան դրամական միջոցների բացակայության պատճառով:

**4. Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մատակարարի հետ գնումների, մատակարարումների ոլորտում ցանկացած փոխհարաբերությունից հրաժարումը` անցկացվող Մատակարարի ընտրության միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող են որակազրկվել հետևյալ չափանիշներից ելնելով.

1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացքում (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. Մատակարարի ընտրության արդյունքում ծագած պարտավորությունների կատարումից հրաժարումը`

* *Անցկացված գնահատման մատրիցայի արդյունքների կամ առաջարկների հարցման արդյունքում հաղթած Մատակարարը նշված ժամկետում չի հաստատում ավելի վաղ արված առաջարկները, կամ հրաժարվում է դրանցից*:
* *Գնահատման մատրիցայի կամ առաջարկների հարցման արդյունքում հաղթած Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից,*
* *Հաղթած Մատակարարը հրաժարվում է պայմանագիր կնքելուց, կամ գնացուցակը համաձայնեցնելուց:*

1. Պայմանագրի կամ ձեռքբերման պատվերի պայմանների չկատարելը. *Մատակարարը չի կատարում պայմանագրի կամ ձեռքբերման պատվերի պայմանները՝ ժամկետների, ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):*
2. Խարդախություն/ կաշառելու փորձը՝

*Մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Մրցութային կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:*

1. Էական տեղեկատվության հրապարակում (NDA պայմանների խախտում:)

**5. Այլ**

* Մասնակիցները պետք է ներկայացնեն առաջարկը (բոլոր փաստաթղթերը, բացառությամբ դատական դեպարտամենտի կողմից տրվող փաստաթղթերի) հայերեն **կամ** ռուսերեն լեզուներով:
* Մրցույթի հետ կապված բոլոր հարցերը կարգավորվում են ՀՀ օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ բոլոր առաջարկները և Պատվիրատուի կողմից ներկայացված ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, շնորհանդեսի, բանակցությունների անցկացման, թեստավորման և այլն հետ կապված Մասնակցի ծախսերը:

1. **Հավելվածներ**

|  |  |
| --- | --- |
| * **Հավելված 1**. Տաքսի ծառայությունը ներկայացվող պահանջներ |  |
| * **Հավելված 2**. Կոմերցիան առաջարկ *(ձևանմուշ)* |  |
| * **Հավելված 3.** Մեկանգամյա պայմանագիր *(ձևանմուշ)* |  |
| * **Հավելված 4.** *NDA* |  |
| * **հավելված 5**. Շահագրգռվածության բացակայության մասին նամակ *(ձևանմուշ)* |  |
| * **Հավելված 6**. |  |